CELEX: 62021TN0257
Language: fi
Date: 2021-05-14 00:00:00
Title: Asia T-257/21: Kanne 14.5.2021 – Basaglia v. komissio

28.6.2021   
            
            
               FI
            
            
               Euroopan unionin virallinen lehti
            
            
               C 252/32
            
         
      Kanne 14.5.2021 – Basaglia v. komissio
      (Asia T-257/21)
      (2021/C 252/43)
      Oikeudenkäyntikieli: italia
      
         Asianosaiset
      
      
         Kantaja: Giorgio Basaglia (Milano, Italia) (edustajat: asianajajat G. Balossi, F. Fimmanò ja G. Borriello)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta velvoittamaan komission maksamaan Giorgio Basaglialle hänen kannekirjelmässään esitetyistä syistä ja sopimussuhteen ulkopuolisen vastuun perusteella aiheutuneesta vahingosta vähintään 5 013 328,64 euron suuruisen vahingonkorvauksen
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen ja keskittyy yhdessä osassa hänelle aiheutuneen vahingon määrän selvittämiseen.
      Nyt käsiteltävässä asiassa kyseessä olevasta sopimussuhteen ulkopuolisesta vastuusta kantaja huomauttaa, että
      
                  —
               
               
                  unionin yleinen tuomioistuin on 23.9.2020 antamallaan tuomiolla Basaglia v. komissio (T-727/19, ei julkaistu, EU:T:2020:446) kumonnut komission päätöksen, jolla se hylkäsi kantajan pyynnön saada tutustua asiakirjoihin
               
            
                  —
               
               
                  kyseisellä tuomiolla unionin yleinen tuomioistuin on erityisesti vahvistanut komission toiminnan olleen lainvastaista, koska se oli yksipuolisesti rajoittanut kantajan oikeutta saada tutustua pyydettyihin asiakirjoihin
               
            
                  —
               
               
                  tästä lainvastaisesta toiminnasta johtui ilmeinen vahinko sekä kantajaa vastaan vireille pannuissa rikosoikeudenkäynneissä että tilintarkastustuomioistuimessa vireille pannussa veromenettelyssä, koska kantaja ei voinut kehitellä puolustustaan täysimittaisesti missään näissä kolmessa menettelyssä, ja että
               
            
                  —
               
               
                  lainvastaisen toiminnan ja aiheutuneen vahingon välillä on selvä syy-yhteys.